Kerobokan, Kuta Utara, Badung

Kerobokan inggih punika silih tunggil kelurahan sané magenah ring Kecamatan Kuta Utara ring wewengkon Kabupatèn Badung, Bali.

Lelintihan 
Sawatara abad XVI kasengguh tiga karatuan alit ring désa punika : Karatuan Lépang, Karatuan Taulan miwah Karatuan Kelaci. Makatiga raja ring soang-soang karatuan punika magelar I Gusti Ngurah. Kaceritayang pinaka raja karatuan Lépang miwah Kelaci kantun anom. Makakalih kantun mautsaha ngarereh jodoh. Ring sisi tiosan, raja karatuan Taulan madué putri, sané ayu, ajér tur maudé tata krama, Nénten ja iwang pinaka akéh raja ring nampek nyané seneng majeng putri punika, taler jagi manadosang rabi. Ring galah sané suwé, raja Taulan paling ngicain pilihan putri ipun. Nanging ring untat raja Taulan nyumpu raja saking Kelaci. Raja – raja liyanan sané uning asil punika ngarasa kuciwa, sané pinih kuciwa punika raja karatuan Lépang.

Ring sedek dina anu, raja Lépang mendep-mendep ngaranjing karatuan Taulan miwah prasida nyulik Sang Putri. Orti indik ical nyané Sang Putri gelis kasebar. Raja Kelaci sané sampun resmi kajodohang dados murka majeng calon mantu nyané miwah tan pamamanah nunjel karatuan Taulan. Raja Lépang ngawales nunjel karatuan Kelaci. Raja Kelaci mawalik nyerang tur nunjel karatuan Lépang. Kaceritayang, ring galah tan suwé, katiga karatuan rusak tur rata ring pertiwi. Persada Kerobokan kakembengin rah ring dija-dija. Makudang krama sané nyelamateng raga nuju désa liyanan. Ring pamargian punika dané “Ngerobok’ (ngarungin) rah. Wawengkon punika dados asal usul saking Kalurahan Kerobokan.

Pamréntahan

Kalurahan
Mawit administrasi Kalurahan Kerobokan kakepah antuk dasa lingkungan utawi banjar dinas inggih punika:
 Lingkungan Kesambi
 Lingkungan Gedé
 Lingkungan Tegeh
 Lingkungan Kancil
 Lingkungan Campuan
 Lingkungan Padang
 Lingkungan Peliatan
 Lingkungan Anyar Kelod
 Lingkungan Anyar Kaja
 Lingkungan Silayukti

Désa Adat
Mawit adat ring Kalurahan Kerobokan manados genah Désa Pakraman Kerobokan, sané magenah ring kalih Pamréntahan tingkat II (Kabupatén Badung miwah Kota Dénpasar) miwah magenah ring 3 kecamatan (Kuta, Kuta Utara, miwah Dénpasar Barat), sané kakepah manados tigang dasa sia banjar adat inggih punika:
Désa Pakraman Kerobokan

 Banjar Batuculung
 Banjar Babakan
 Banjar Beluran
 Banjar Batubidak
 Banjar Jambé
 Banjar Gadon
 Banjar Petingan
 Banjar Muding Mekar
 Banjar Muding Kelod
 Banjar Muding Tengah
 Banjar Muding Kaja
 Banjar Kesambi
 Banjar Gedé
 Banjar Tegeh
 Banjar Kancil
 Banjar Campuan
 Banjar Padang
 Banjar Peliatan
 Banjar Anyar Kelod
 Banjar Anyar Kaja
 Banjar Silayukti
 Banjar Kuwum
 Banjar Dukuh Sari
 Banjar Sémér
 Banjar Umalas Kangin
 Banjar Umalas Kauh
 Banjar Umasari
 Banjar Batubelig
 Banjar Batubelig Kangin
 Banjar Taman
 Banjar Taman Mertanadi
 Banjar Pengubengan Kauh
 Banjar Pengubengan Kangin
 Banjar Pengipian
 Banjar Basangkasa
 Banjar Lépang
 Banjar Tegehsari
 Banjar Robokan
 Banjar Umaklungkung
 Banjar Padang Sumbu Kelod
 Banjar Padang Sumbu Tengah
 Banjar Padang Sumbu Kaja
 Banjar Umaduwi
 Banjar Jabapura
 Banjar Batubolong
 Banjar Tegalantang Kaja
 Banjar Tegalantang Kelod
 Banjar Tegalbuah
 Banjar Abasan
 Banjar Teges

Cutetan

Krama 
Ring warsa 2016, akeh krama kelurahan Kerobokan kabagi antuk 4.382 lanang miwah 4.370 istri miwah sex rasio 100. Krama sané embas ring warsa 2016, 36 diri miwah seda 42 diri.

Pustaka

Pranala jaba 
  Situs Resmi Kabupatén Badung 
  Situs BPS Kabupatén Badung
  Prodeskel Binapemdes Kemendagri 

Kategori:Kelurahan ring Bali
Kategori:Kelurahan ring Kabupatén Badung